laion/Wikipedia-Exotic huggingface dataset:
בקעת כסולות

בקעת כְּסוּלֹת היא השלוחה הצפונית-מזרחית של עמק יזרעאל. רוחבה של הבקעה הוא כ-5 ק"מ, ואורכה הוא כ-8 ק"מ. היא תחומה בין רכס הרי נצרת והר תבור מצפון, ובין גבעת המורה מדרום. רום הבקעה בחלקה הנמוך הוא כ-100 מטרים מעל פני הים, ורוב שטחה מעובד. בשיפוליה המזרחיים של הבקעה, בסמוך לתל קשיון ולעין דור, נמצא אגן ההיקוות של נחל תבור. לאורך שיפוליה הדרומיים של הבקעה עובר כביש 65, ולאורך גבולה המערבי עובר כביש 60. שמה של הבקעה הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, המזוהה עם המועצה המקומית אכסאל הנמצא בצפון הבקעה, אשר נזכר בשם זה עוד בכתבי יוסף בן מתתיהו. בתקופת המשנה והתלמוד נקראה הבקעה בשם בקעת אכסלו. יואל אליצור, שמות מקומות קדומים בארץ ישראל - השתמרותם וגלגוליהם, הוצאת יד יצחק בן-צבי והאקדמיה ללשון העברית, תשע"ב, עמ' 190–192. ספר יהושע, פרק י"ט, פסוק י"ח. ספר יהושע, פרק י"ט, פסוק י"ב. מלחמות היהודים, ג', 39. בראשית רבה, צח (צט), עמ' 1263.[דרושה הבהרה] ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
הר כסולות

הר כְּסוּלֹת הוא הר ברכס הרי נצרת שבגליל התחתון, המתנשא לרום של 443 מטרים מעל פני הים. מדרום להר נמצאים הכפר אכסאל ובקעת כסולות, ומצפון מערב לו נמצאת נוף הגליל. ממזרח להר שוכן הר דבורה, וביניהם עובר ערוצו של נחל ברק בן אבינעם. מדרונו המערבי של ההר הוא תלול, וכולל מצוק ומערה. שמו של ההר הוא כשמה של העיר המקראית הַכְּסוּלֹת, שנקראה גם כִּסְלֹת תָּבֹר, אשר מזוהה עם הכפר הסמוך אכסאל, הנזכר בשם זה עוד בכתבי יוסף בן מתתיהו ובכתבי חז"ל. ספר יהושע, פרק י"ט, פסוק י"ח. ספר יהושע, פרק י"ט, פסוק י"ב. מלחמות היהודים, ג', 39. בראשית רבה, צח (צט), עמ' 1263. ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
הרולינד שאלה

הרולינד שאלה (באלבנית: Herolind Shala; נולד ב-1 בפברואר 1987) הוא כדורגלן קוסובני המשחק בעמדת הקשר בארזורומספור. שאלה נולד בנורווגיה להורים קוסובנים שברחו ממלחמת האזרחים ביוגוסלביה. שאלה התחיל את הקריירה שלו בנודוטן. כבר בגיל צעיר קיבל הזדמנות בהרכב של הקבוצה הבוגרת והבקיע 9 שערים ב-15 הופעות. בשנת 2011 חתם באוד גרינלנד מליגת העל הנורווגית. במדי אוד התבלט והפך עד מהרה לשחקן מוביל כאשר בעונת 2014 רשם את עונת השיא שלו כאשר קבוצתו סיימה במקום השלישי והעפילה לגמר הגביע ושאלה עצמו הבקיע 9 שערים והיה סגן מלך השערים של הקבוצה. ב-11 בינואר 2015 חתם בספרטה פראג ל-3 וחצי שנים. ב-23 בפברואר 2015 ערך את הופעת הבכורה שלו במועדון בניצחון 1-4 נגד פריברם. לקראת עונת 2015/2016 הושאל לסלובן ליברץ. באוגוסט 2018 שאלה חתם בסטארט. ב-11 בפברואר 2019 שאלה חתם לשנתיים בוולרנגה. ב-5 במרץ 2021, שאלה חתם בסטאבק מליגת העל הנורווגית. ב-8 בספטמבר 2021 שאלה חתם בארזורומספור מהליגה הטורקית הראשונה. שאלה שיחק בצעירותו בנבחרות הנוער של נורווגיה. לאחר שצבר כבר הופעה אחת בנבחרת הצעירה של נורווגיה, החליט שאלה לנצל את מוצאו הקוסובני ולשחק עבור הנבחרת הצעירה של אלבניה בא יוכל לקבל יותר דקות בזירה הבינלאומית. בספטמבר 2014 זומן לראשונה לסגל הנבחרת הבוגרת לקראת המשחק נגד פורטוגל. ב-14 בנובמבר 2014 ערך את הופעת הבכורה שלו בנבחרת הבוגרת במשחק ידידות נגד צרפת. לאחר שנבחרת קוסובו התקבלה כחברה בפיפ"א, זומן שאלה לסגל הנבחרת לקראת המשחק נגד פינלנד במסגרת מוקדמות מונדיאל 2018. הרולינד שאלה, באתר Transfermarkt הרולינד שאלה, באתר Soccerway הרולינד שאלה, באתר WorldFootball.net הרולינד שאלה, באתר National Football Teams הרולינד שאלה, באתר FootballDatabase.eu
קשיון

קִשְׁיוֹן הייתה עיר לויים מקראית בנחלת שבט יששכר, אשר נזכרת פעמיים בתנ"ך. תחילה, נזכרת העיר ברשימת ערי נחלת שבט יששכר: ”וַיְהִי גְּבוּלָם יִזְרְעֶאלָה וְהַכְּסוּלֹת וְשׁוּנֵם וַחֲפָרַיִם וְשִׁיאֹן וַאֲנָחֲרַת וְהָרַבִּית וְקִשְׁיוֹן וָאָבֶץ וְרֶמֶת וְעֵין גַּנִּים וְעֵין חַדָּה וּבֵית פַּצֵּץ”. בהמשך, נזכרת העיר כעיר לויים של בני שבט יששכר: ”וּמִמַּטֵּה יִשָּׂשכָר אֶת קִשְׁיוֹן וְאֶת מִגְרָשֶׁהָ אֶת דָּבְרַת וְאֶת מִגְרָשֶׁהָ”. בתרגום השבעים מובא שם העיר בצורה קִישׁוֹן. ברשימת תחותמס השלישי נזכרת עיר בשם קסן בין אדמי הנקב ובין שונם. הזיהוי המקובל לעיר הקדומה הוא בתל הקרוי ח'רבת קיסון, הנמצא כקילומטר אחד מדרום להר תבור, לצד כביש 65 ובסמוך לתחילתו של נחל תבור, בו ממצאים החל מהתקופה הכלקוליתית ועד התקופה הביזנטית. בשל שמו של התל ומיקומו, יש הסבורים כי נחל קִישׁוֹן המקראי היה למעשה נחל תבור של ימינו, וכי הוא נקרא על שם העיר קִשְׁיוֹן. זאת, כאשר אשתורי הפרחי ציין עוד בתחילת המאה ה-14 כי שמו של נחל זה היה בתקופתו ואדי קיסון, וכי זהו לטעמו נחל קישון הנזכר בתנ"ך, בשל יציאתו מאזור חורבת קיסון. דו"ח חפירה מתל קשיון באתר רשות העתיקות ספר יהושע, פרק י"ט, פסוקים י"ח–כ"א. ספר יהושע, פרק כ"א, פסוק כ"ח. אנציקלופדיה מקראית - אוצר הידיעות על המקרא ותקופתו, הוצאת מוסד ביאליק, ירושלים, כרך ז', 282-281. יואל אליצור, מקום בפרשה - גאוגרפיה ומשמעות במקרא, הוצאת ידיעות אחרונות, 2014, עמ' 123-121.
Aero Chord

אלכס ולאסטראס (נולד ב-9 בנובמבר 1991), הידוע בשם הבמה Aero Chord, הוא יוצר מוזיקה אלקטרונית יווני, בסגנון הטראפ. ולאסטראס החל לייצר שירים באופן מקצועי בשנת 2013. הוא הוציא את שיריו בחברות התקליטים Monstercat, ‏High Intensity ועוד. שיריו מנוגנים בפסטיבלים על ידי די ג'ייאים ידועים רבים בתעשיית המוזיקה האלקטרונית, כגון סקרילקס ודי ג'יי סנייק. שירו "Surface" זכה לפופולריות רבה, כאשר צבר למעלה מ-23 מיליון צפיות ביוטיוב. בריאיון לאתר "Your EDM", סיפר Aero Chord על התהליך בו בחר את שם הבמה שלו: "נדרשו לפחות חודשיים להגריל מילים במחוללי שמות ולשלב את התוצאות, עד שיצא לי משהו טוב, מלא כוונה וייחודי". Aero Chord - Surface (SCNDL- The Munsta (Aero Chord Remix Aero Chord – Boundless Aero Chord – Break Them (Excision & Pegboard Nerds - Bring The Madness feat. Mayor Apeshit (Aero Chord Remix Aero Chord – Saiko Razihel and Aero Chord – Titans Aero Chord - 4U Aero Chord & Klaypex - Be Free Aero Chord - Resistance Aero Chord - Drop It אתר האינטרנט הרשמי של Aero Chord (באנגלית) Aero Chord, ברשת החברתית פייסבוק Aero Chord, ברשת החברתית אקס (טוויטר) Aero Chord, ברשת החברתית אינסטגרם Aero Chord, סרטונים בערוץ היוטיוב Aero Chord, באתר אפל מיוזיק (באנגלית) Aero Chord, באתר ספוטיפיי Aero Chord, באתר סאונדקלאוד (באנגלית) Aero Chord, באתר Last.fm (באנגלית) Aero Chord, באתר AllMusic (באנגלית) Aero Chord, באתר MusicBrainz (באנגלית) Aero Chord, באתר דיזר Aero Chord, באתר Discogs (באנגלית) Aero Chord, באתר Songkick (באנגלית) Aero Chord, באתר Genius Aero Chord, באתר טיידל (באנגלית) Aero Chord, באתר אמזון מיוזיק ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
דוד הראשון, מלך קאחתי

דוד הראשון (בגאורגית: დავით I;‏ 1569 - 21 באוקטובר 1602) היה מלך ממלכת קאחתי החל משנת 1601 ועד מותו הפתאומי באוקטובר 1602. דוד היה בנו של אלכסנדר השני, מלך קאחתי. ממלכת קאחתי הייתה ממלכה באזור מזרח גאורגיה של ימינו. קאחתי סבלה מקרבתה אל האימפריות השונות באזור ובמיוחד האימפריה העות'מאנית, האימפריה הספווית ונסיכות מוסקבה. מלכי קאחתי נאלצו לתמרן בין המנהיגים השונים ללא הרף. בתחילת שנת 1601, חלה אביו אלכסנדר השני. דוד ניצל את ההזדמנות והפך למעשה לשליט בפועל של הממלכה. בהמשך התאושש אלכסנדר ממחלתו, אולם דוד סירב לוותר על סמכויותיו והכריח את אביו להתפטר. אלכסנדר פרש למנזר, ודוד הוכתר כמלך קאחתי. עם זאת, אחיו הצעיר הנסיך גאורגי לא השלים עם המצב החדש, ולמרות שדוד הצליח לפייס אותו בתחילה עם נכסים ומתנות, בהמשך הנהיג גאורגי מרד אצילים כנגד דוד. דוד דיכא את המרד באכזריות, 17 מתומכיו של גאורגי הוצאו להורג והוא עצמו נכלא. דוד המשיך במדיניות החוץ שהנהיג אביו. הוא חיזק את ידידותו עם נסיכות מוסקבה, ויצא למשלחת עונשין כנגד נאגזור, הנסיך המתמרד מאזור אראגווי. הוא מת במפתיע ב-21 באוקטובר 1602. אביו ניצל את מותו, יצא מהמנזר וחזר ותפס את השלטון. הוא נישא לכתוואן המעונה (1560-1624) וממנה נולדו לו שלושה ילדים: טימורז וחטנג (מת ב-1604) הלנה מדיה וקבצים בנושא דוד הראשון, מלך קאחתי בוויקישיתוף
הארמייה ה-11 (האימפריה היפנית)

הארמייה ה-11 (ביפנית: 第11軍) הייתה ארמייה של הצבא היפני הקיסרי שפעלה בזמן מלחמת סין–יפן השנייה. הארמייה ה-11 הוקמה ב-4 ביולי 1938, כחלק מארמיית אזור מרכז סין. מטרת הארמייה הייתה כיבוש המחוזות המרכזיים של סין בין נהר היאנגצה והנהר הצהוב. לאחר נפילת ננקינג, המטרה המרכזית של הצבא היפני הייתה ווהאן. ב-29 באפריל פתחו היפנים את המתקפה כדי לחגוג את יום הולדתו של הקיסר הירוהיטו. ההתקפה נפתחה במתקפה אווירית גדולה של חיל האוויר היפני הקיסרי על העיר, אולם הסינים היו מוכנים היטב והצליחו להפיל 21 מטוסים יפניים. ב-13 ביוני פתחה ארמיית אזור מרכז סין בהתקפה יבשתית על ווהאן. הארמייה ה-11 ביצעה התקפה גדולה לאורך החוף הדרומי של נהר היאנגצה. במאמץ גדול הצליחה לבסוף הארמייה לנתק את ווהאן ולבודד אותה. ב-27 באוקטובר נכנעה ווהאן והקרב הסתיים בניצחון פירוס יפני. בספטמבר 1939 היא הועברה תחת פיקוד הארמייה האזורית השישית. היא פורקה עם כניעת האימפריה היפנית. לוטננט גנרל יאסוג'י אוקמורה (4 ביולי 1938 - 9 במרץ 1940) לוטננט גנרל ואיקאירו סונובה (9 במרץ 1940 - 4 באפריל 1941) לוטננט גנרל קורקאיקה אנאמי (4 באפריל 1941 - 1 ביולי 1942) לוטננט גנרל אוסאמו טוסקדה (1 ביולי 1942 - 22 בדצמבר 1942) לוטננט גנרל איסאמו יוקאימה (22 בדצמבר 1942 - 22 בנובמבר 1944) לוטננט גנרל יושאיו קוצוקי (22 בנובמבר 1944 - 7 באפריל 1945) לוטננט גנרל יוקיו קאסארה (7 באפריל 1945 - 15 באוגוסט 1945) History of Imperial General Headquarters Army Section (Revised Edition), HyperWar Foundation.
איגואנית מקרינה

איגואנית מקרינה (שם מדעי: Phrynosoma) היא סוג של לטאות ממשפחת לטאות מקרינות, החיות בצפון אמריקה. למרות שמן הן אינן באמת איגואנות. הן חיות במדבריות ומקבלות נוזלים מחרקים קטנים שהן אוכלות ולכולם עורף קוצני ביותר. הן מתגוננות מטורפים בעיקר בזכות הקוצים וכן בהסוואתן הטובה, המעניקה להן דמיון לקקטוס. יכולות להפריש נוזל דמוי דם ובעל טעם דוחה מבלוטות ליד העיניים. איגואנית קצרת-קוצים ננסית (Phrynosoma douglasii) איגואנית מקרינה טקסנית (Phrynosoma cornutum) Phrynosoma asio Phrynosoma blainvillii Phrynosoma braconnieri Phrynosoma cerroense Phrynosoma coronatum Phrynosoma ditmarsi Phrynosoma goodei Phrynosoma hernandesi Phrynosoma mcallii Phrynosoma modestum Phrynosoma orbiculare Phrynosoma platyrhinos Phrynosoma sherbrookei איגואנית מקרינה מלכותית (Phrynosoma solare) Phrynosoma taurus Phrynosoma wigginsi מדיה וקבצים בנושא איגואנית מקרינה בוויקישיתוף איגואנית מקרינה, באתר ITIS (באנגלית) איגואנית מקרינה, באתר NCBI (באנגלית) איגואנית מקרינה, באתר Animal Diversity Web (באנגלית) איגואנית מקרינה, באתר האנציקלופדיה של החיים (באנגלית) איגואנית מקרינה, באתר GBIF (באנגלית) איגואנית מקרינה, באתר אנציקלופדיה בריטניקה (באנגלית)
אנוליסיים

אנוליסיים (שם מדעי: Dactyloidae) היא משפחה של לטאות מדרום אמריקה הידועות בצווארונם הגדול היכול להתנפח אצל הזכרים. לטאות אלה קטנות וירוקות ומצויות בעיקר בין הענפים הקטנים. הם ניזונות מחרקים שונים. הם קרובות רחוקות של הזיקיות. משפחה זו כוללת כ-430 מינים. אנוליס (Anolis) Audantia Chamaelinorops Ctenonotus Dactyloa Deiroptyx Norops - בו המין אנוליס מפרץ דולסה Xiphosurus מדיה וקבצים בנושא אנוליסיים בוויקישיתוף אנוליסיים, באתר ITIS (באנגלית) אנוליסיים, באתר NCBI (באנגלית) אנוליסיים, באתר האנציקלופדיה של החיים (באנגלית) אנוליסיים, באתר GBIF (באנגלית)
טאופילו אילדפונסו

טאופילו אילדפונסו (Teófilo Yldefonso;‏ 11 בנובמבר 1903 - 19 ביוני 1942) היה שחיין פיליפיני. אידלפונסו היה הספורטאי הפיליפיני הראשון שזכה במדליה אולימפית, והיחיד עד כה שזכה ביותר ממדליה אולימפית אחת. אילדפונסו נולד בפידיג שבצפון האי לוזון. הוא החל לשחות כילד בנהר הסמוך לביתו, והחל מ-1921 השתתף בתחרויות. באולימפיאדת אמסטרדם (1928) זכה אילדפונסו במדליית ארד במשחה ל-200 מטר חזה בתוצאה של 2:56.4 דקות, אחרי יושיוקי צורוטה מיפן שקבע שיא אולימפי חדש של 2:48.8 דקות ואריך רדמכר מגרמניה (2:50.6 דקות). בשלב חצי הגמר הוא קבע תוצאה של 2:53.2 דקות. בכך, היה לספורטאי הפיליפיני הראשון בהיסטוריה שזכה במדליה אולימפית. באולימפיאדת לוס אנג'לס (1932) שחזר את הישגו וזכה במדליית ארד נוספת במשחה ל-200 מטר חזה בתוצאה של 2:47.1 דקות, אחרי היפנים, יושיוקי צורוטה שקבע שיא אולימפי חדש של 2:45.4 דקות וריזו קויק (2:46.6 דקות). באולימפיאדת ברלין (1936) סיים במקום שביעי במשחה ל-200 מטר חזה בתוצאה של 2:51.1 דקות. בשלב חצי הגמר הוא קבע תוצאה של 2:46.8 דקות. במהלך הפלישה הפלישה היפנית לפיליפינים ב-1942 נלחם אילדפונסו במסגרת הצבא הפיליפיני בקרב בטאן. הוא נלקח בידי היפנים כשבוי מלחמה, ושרד את צעדת המוות בבטאן באפריל, אך מת כחודשיים לאחר מכן במחנה קאפאס. גופתו לא אותרה מעולם. בתו של אילדפונסו, נורמה, הייתה אף היא שחיינית, והיא זכתה במדליית כסף במשחה ל-100 מטר פרפר במשחקי אסיה שנערכו במנילה ב-1954. מדיה וקבצים בנושא טאופילו אילדפונסו בוויקישיתוף טאופילו אילדפונסו, באתר הוועד האולימפי הבין-לאומי טאופילו אילדפונסו, באתר olympedia.org
כוונים (עמותה)

כוונים - עמותה לקידום צעירים עם צרכים מיוחדים בישראל היא עמותה שנוסדה בשנת 2003, פרי יוזמתם של איילת שופטי וגידי צור, שניהם בוגרי בית הספר למנהיגות של קרן מנדל. מאז הקמתה ב-2003, פועלת עמותת כוונים ליצירת חברה שוויונית, המאפשרת לצעירים עם מוגבלות לממש את יכולותיהם לניהול עצמי משולב בקהילה. קהל היעד של העמותה הוא צעירים עם מוגבלויות פיזיות, חושיות, נכויות הנגרמות כתוצאה ממחלות כרוניות ותסמונות נדירות, פגיעות ראש וצעירים על הרצף האוטיסטי בתפקוד גבוה. לחניכי העמותה פוטנציאל ומוטיבציה לצאת מבית ההורים או ממסגרות של דיור-חוץ-ביתי ולנהל את חייהם באופן עצמאי. בתוך כך, מכשירה העמותה צעירים עם צרכים עם מוגבלויות פיזיות וחושיות שונות לממש את זכויותיהם ויכולותיהם, לתפקד ולהשתלב באופן פעיל ושווה בחברה. על מנת להשיג זאת נוקטת העמותה בגישה ייחודית של שיקום בלתי פורמלי, המבקשת לשלב בין עקרונות החינוך הבלתי פורמלי ועקרונות שיקומיים. משרדי העמותה נמצאים בקיבוץ לוחמי הגטאות שליד עכו והיא תומכת בכ-200 מוטבים בשנה בגילאי 10-50 מכל הארץ ומכל המגזרים. העמותה פועלת בעיקר באזור הגליל המערבי (נהריה עד חיפה), עם שלוחות לאזור חיפה, חדרה, נתניה ותל אביב. מכינות כנפיים - תוכנית הכשרה לצעירים בני 18-30 לניהול עצמאי משולב בקהילה. לתוכנית זו מגיעים חניכים לתקופה של 2-3 שנים, בה הם גרים יחד עם שותפים בדירות שמפעילה העמותה. במהלך התוכנית החניכים עוברים סדנאות קבוצתיות וליווי אישי לניהול עצמאי בקהילה בכל תחומי החיים - דיור, תעסוקה, חינוך, פנאי, בריאות, השתתפות ומעורבות חברתית ואזרחית. מיקום הדירות בקהילה הוא חלק מאסטרטגית העמותה באינטגרציה וריבוי התנסויות בקהילה. במקביל להכשרות בניהול יום-יומי, משרתים החניכים בשירות לאומי או צבאי, עובדים או מקבלים הכשרות תעסוקתיות או לומדים בלימודים גבוהים. מסלול צעירים מסלול בוגרים מסלול כבדי שמיעה מסלול דוברי ערבית מסלול רצף אוטיסטי בתפקוד גבוה החנות למשמעות - החנות הממוקמת במשרדי העמותה, מהווה מרכז להכשרה מקצועית בתחומים של עבודה משרדית, קשרי לקוחות ומכירות עבור חניכי העמותה. מוצרי החנות מתמקדים במוצרים של "סחר הוגן", מוצרים מחומרים ממוחזרים או כאלה שנוצרו על ידי אמנים עם מוגבלות. בחנות פועל סניף של חנות הספרים המקוונת סימניה. דיור נתמך - אשכולות – תוכנית המלווה צעירים ובוגרים עם מוגבלות אשר גרים עצמאית בקהילה. התוכנית מספקת מעטפת שירותים לצורך ניהולם העצמאי. דירות אימון - תוכנית עבור צעירים על רצף התקשורתי ולקויי שמיעה, הכוללת התנסות שבועית הכוללת לינת לילה בדירות בקהילה, במטרה להגביר את המסוגלות, המוכנות והמוטיבציה לחיים עצמאיים. מועדונית סימני דרך – מועדונית שיקומית לכבדי שמיעה וחירשים בגילאי 12–15 הכוללות פעילות חברתית, חוגי העשרה, הקניית כישורי חיים ושיפור מיומנויות תקשורת. בגובה העיניים - תנועת נוער שיקומית לצעירים עיוורים ולקויי ראייה בגילאי 10-18, המשלבת פעילות חינוכית, חברה ופנאי עם קבוצת השווים. אתר האינטרנט הרשמי של כוונים מכינות כנפיים - באתר הביטוח הלאומי כוונים, באתר "גיידסטאר ישראל" שיקום בלתי-פורמלי - שילוב בין שיקום לחינוך בלתי-פורמלי: היש חיה כזאת? / גידי צור
דוגמנית העל העולמית

דוגמנית העל העולמית היא תחרות דוגמנות שנתית בינלאומית שנוסדה על ידי איילין פורד ב-1980. הפרס לזוכה בתחרות הוא חוזה דוגמנות עם סוכנות פורד בשווי 250,000 דולר, הזוכה במקום השני זוכה בחוזה בשווי 150,000 דולר עם החברה, והזוכה במקום השלישי זוכה בחוזה בשווי 100,000 דולר. התחרות לא התקיימה בשנת 2003. אין מקור שמראה על קיום תחרות בשנת 1985. בין המתמודדות הידועות שלא זכו נמנות בין היתר: מאלין אקרמן אלסה בניטס אדריאנה לימה קטרינל מנגיה דוגמניות ישראליות נשלחו מדי שנה להשתתף בתחרות ובשנים מסוימות הזוכות בתחרויות "הפנים של שנות השמונים" ו"הפנים של שנות התשעים" ייצגו את ישראל בתחרות אפרת פז רונית יודקביץ' - דוגמנית ישראלית פזית כהן אלונה פרידמן - דוגמנית ומנחת טלוויזיה ישראלית דניאלה אורטנר שירז טל - דוגמנית ישראלית קרני לוטה ואלרי אלפבו אנסטסיה דורוחוב אנסטסיה אלאנד אנה ברובר[1][2] מאיה ישעיהו - דוגמנית ישראלית 1992-וולט ווילי, אשלי ריצ'רדסון 1993-וולט ווילי, רייצ'ל האנטר 1996-ריצ'רד שטיינמץ 2004-בילי בוש מדיה וקבצים בנושא דוגמנית העל העולמית בוויקישיתוף אתר האינטרנט הרשמי של דוגמנית העל העולמית לורן מיליגן, Ford Needs You, ווג What is Ford – Supermodel of the World? FORD: SUPERMODEL OF THE WORLD TITLE HOLDERS The FMD - FashionModelDirectory.com, Asta Buziliauskaite - Fashion Model | Models | Photos, Editorials & Latest News | The FMD, The FMD - FashionModelDirectory.com Nataliya Gotsiy The FMD - FashionModelDirectory.com, Camila Finn - Fashion Model | Models | Photos, Editorials & Latest News | The FMD, The FMD - FashionModelDirectory.com Sanne Nijhof, Bellazon (באנגלית אמריקאית) Kang Seung Hyun, mydramalist.com Tayane Leão Melo - the Fashion Spot, forums.thefashionspot.com (ארכיון) Karlina Caune - Model, MODELS.com Ford Supermodel of the World 2011 is Filipina Danica Flores Magpantay!, thediplomaticwife.com (ארכיון) Para Sofía Polenta, el viaje de fin de curso a Bariloche este año "es la única prioridad" - La Ciudad | La Capital de Rosario |, LaCapital.com.ar (ב־)
גבריאל תומסון

גבריאל תומסון (באנגלית: Gabriel Thomson; נולד ב-27 באוקטובר 1986) הוא שחקן אנגלי הידוע בעיקר מתפקידו כמייקל הרפר בקומדיית המצבים הבריטית "המשפחה שלי". תומסון נולד בלונדון. הוא למד בבית הספר אליוט שבפאטני. קריירת המשחק שלו התחילה כשהיה בן 4 והופיע בהצגות עם להקה בשם "Goliards" כשהיה עם משפחתו בחופשה בדבון. בגיל 5 הופיע לראשונה בטלוויזיה בפרסומת לדגני בוקר "Frosties". ב-1995 הופיע בסרט הטלוויזיה "The Bible: Joseph". בהמשך השתתף בתפקיד קטן במיני-סדרה "Painted Lady". ב-1999 קיבל תומסון תפקיד ראשי בעיבוד של ה-BBC לספרו של דיקנס "תקוות גדולות", בו גילם את פיפ הילד בסרט הטלוויזיה "תקוות גדולות". הופעתו בסדרה "Painted Lady" הביאה לו את התפקיד ב"תקוות גדולות", כיוון שהמלהק בסדרה חשב שהוא יהיה מושלם בתפקיד פיפ. באותה שנה הופיע תומסון לראשונה בקולנוע בתפקיד פינוקיו בסרט הרפתקאותיו החדשות של פינוקיו. החל משנת 2000 ועד 2011 שיחק תומסון בתפקיד מייקל הרפר בסדרה הקומית הבריטית "המשפחה שלי", בכיכובם של רוברט לינדזי, זואי ואנאמייקר, דניאלה דנבי-אש וקריס מרשל. הוא היה היחיד מילדי משפחת הרפר שהופיעו בכל העונות של הסדרה. דניאלה דנבי-אש עזבה את הסדרה ב-2002 וחזרה להופיע בה ב-2004, וקריס מרשל עזב את הסדרה ב-2005. תומסון מוכר גם מהופעתו בסרט "אויב בשער" משנת 2001 בתפקיד סשה פיליפוב, בו שיחק לצדם של ג'וד לאו, רייצ'ל וייס ואד האריס. היו שמועות שהוא מועמד לגלם את הארי פוטר בסדרת הסרטים על פי ספריה הפופולריים של ג'יי קיי רולינג. מאוחר יותר הוכרז על ידי האחים וורנר שדניאל רדקליף יקבל את התפקיד. ב-2009 שיחק תומסון בתפקיד ליסנדר במחזה "חלום ליל קיץ" ובתפקיד קלאודיו במחזה "מהומה רבה על לא דבר" עם הלהקה השייקספירית הבריטית (אנ'), בסיור הופעות בבריטניה, באירלנד, בנורווגיה ובצ'כיה. ב-2010 הופיע תומסון בסרט הבריטי "13Hrs". עוד באותה שנה הצטרף ללהקת התיאטרון "GB Theatre Company" ושיחק כאורלנדו במחזה "כטוב בעיניכם", ובתפקיד ד"ר קאיוס במחזה "נשות וינדזור העליזות". תומסון כיכב בסרט הקולנוע "The Lost Choices" שיצא לאקרנים בבריטניה ב-14 בספטמבר 2015. באוגוסט 2015 הודיע תומסון בפוסט בפייסבוק על כוונתו להפסיק לשחק וללכת ללמוד באוניברסיטה. גבריאל תומסון, במסד הנתונים הקולנועיים IMDb (באנגלית) גבריאל תומסון, באתר AllMovie (באנגלית) גבריאל תומסון, באתר Rotten Tomatoes (באנגלית) גבריאל תומסון, במסד הנתונים הקולנועיים KinoPoisk (ברוסית) גבריאל תומסון בפייסבוק Robert Hanks (13 באפריל 1999). "Robert Hanks' Television Review - Arts & Entertainment". The Independent. נבדק ב-8 במאי 2012. {{cite news}}: (עזרה) "ENTERTAINMENT | Potter fans await film verdict". BBC News. 18 באוגוסט 2000. נבדק ב-8 במאי 2012. {{cite news}}: (עזרה) Movie/TV News, Studio Briefing, Internet Movie Database, 22 August 2000 Archived 9 November 2012 at the Wayback Machine Archived 5 February 2010 at the Wayback Machine Gabriel Thomson on Facebook
אויגן זנגר

אויגן זנגר (גרמנית: Eugen Sänger, ‏ 22 בספטמבר 1905 - 10 בפברואר 1964) היה מהנדס חלל אוסטרי הידוע בשל התרומות שלו לתאוריה של מטוסים עם גוף המייצר עילוי (lifting body theory) ולטכנולוגיה של מנועי מגח סילון (Ramjet engines). בתקופת מלחמת העולם השנייה הוא ניסה להוביל פרויקט מקביל לזה שהוביל ורנר פון בראון, פרויקט אשר מטרתו לפתח מפציץ אשר יוכל הגיע לאמריקה וחזרה. זנגר הסכים להוביל קבוצת פיתוח רקטות באזור Lüneburg Heath ב-1936. הוא בהדרגה הגה את הרעיון של מזחלת עם הנעה רקטית שתוכל לשגר מפציץ בעזרת המנוע הרקטי שלה אשר לאחר מכן יטפס לשפת החלל ויקפץ לאורך האטמוספירה העליונה - לא ייכנס למסלול, אבל יהיה מסוגל לכסות מרחקים אדירים בסדרה של גיחות תת-מסלוליות (בדומה לאבן המקפצת על פני המים). התכנון יוצא הדופן הזה נקרא "ציפור הכסף" (בגרמנית: Silbervogel) והיה אמור להסתמך על גופו עצמו כדי לייצר עילוי ולשאת אותו לאורך נתיבו התת-מסלולי. זנגר נעזר בתכנון באשתו המתמטיקאית איריין ברדט. זנגר תכנן גם את המנועים הרקטיים שמטוס החלל ישתמש בהם, אשר יידרשו לייצר דחף של 1 מגהניוטון. ב-1942 ביטל משרד התעופה הגרמני את הפרויקט יחד עם פרויקטים שאפתניים אחרים לטובת התרכזות בטכנולוגיות מוכחות, וזנגר נשלח לעבוד במקומות אחרים. בהמשך המלחמה הוא עשה עבודה חלוצית על הטכנולוגיה של מנועי מגח סילון, ועבד עד סוף המלחמה על פרויקטים כמו המיירט Skoda-Kauba Sk P.14. זנגר הגה את הרעיון התאורטי של הנעה פוטונית - שימוש בפוטונים להנעה לצורך מסע בין כוכבי. לפי נוסחת ציאולקובסקי, המהירות הסופית אליה תגיע רקטה יחסית למהירות הפליטה של חומר ההנעה (במהירויות לא יחסותיות), וכיוון שהפוטון נע במהירות המרבית האפשרית - מהירות האור - מנוע אידיאלי כזה מספק את הנצילות המרבית האפשרית. הוא הגה גם את השימוש בהנעת לייזר ופיתח קונספטים ומשוואות בנושא, וקידם את התאוריה של השימוש במפרש סולארי. עבודתו על ציפור הכסף הוכיחה חשיבות רבה בעבור מטוסי ה-X-15, ה-בואינג X-20 דיינה-סור, ובסופו של דבר עבור תוכנית מעבורות החלל. מדיה וקבצים בנושא אויגן זנגר בוויקישיתוף Sänger, Eugen; Irene Sänger-Bredt (באוגוסט 1944). "A Rocket Drive For Long Range Bombers" (PDF). Astronautix.com. נבדק ב-2008-01-17. {{cite web}}: (עזרה) אויגן זנגר, באתר אנציקלופדיה בריטניקה (באנגלית)
טימותי לואוו-קברו

טימותי לואוו-קברו (בצרפתית: Timothé Luwawu-Cabarrot; נולד ב-9 במאי 1995) הוא כדורסלן צרפתי המשחק בעמדות הקלע והסמול פורוורד. לואוו-קברו נולד בקאן שבצרפת. בשנת 2012 החל לשחק במועדון שארקס דאנטיב, באליפות קבוצות העתודה של צרפת (Espoirs) בעונת 2013/2014 רשם ממוצע של 17.6 נקודות, 6.5 ריבאונדים ו-2.8 אסיסטים למשחק. בעונה זו שותף דקות מעטות בקבוצה הבוגרת של המועדון ששיחקה בליגת העל הצרפתית. בעונת 2014/2015 שותף באופן פעיל יותר בקבוצה ששיחקה בליגה הצרפתית השנייה, הוא רשם במהלך העונה ממוצע של 6.9 נקודות ו-2.5 ריבאונדים למשחק. בפלייאוף סייע לקבוצה להעפיל חזרה לליגה הראשונה כשקלע בשמונה משחקים 8 נקודות בממוצע בכ-24 דקות למשחק. בעונת 2015/2016 עבר לשחק במגה לקס הסרבית המתמודדת במסגרת הליגה האדריאטית והפך בה לשחקן המוביל. ב-2016 נבחר במקום ה-24 בדראפט ה-NBA על ידי פילדלפיה 76'. בשתי עונותיו בקבוצה קלע 6.1 נקודות בממוצע למשחק. לקראת עונת 2018/2019 נשלח לאוקלהומה סיטי ת'אנדר כחלק מטרייד משולש עם אטלנטה הוקס. בפברואר 2019, לאחר 21 משחקים בלבד עם הת'אנדר, הועבר בטרייד לשיקגו בולס בתמורה לבחירת דראפט עתידית. בספטמבר 2019 חתם על חוזה כפול עם ברוקלין נטס וקבוצת הבת שלה לונג איילנד נטס, ובפברואר 2020 חתם על חוזה NBA סטנדרטי בברוקלין. בספטמבר 2021 חתם על חוזה באטלנטה הוקס. בספטמבר 2022 חתם בפיניקס סאנס אך שוחרר לאחר שלושה משחקי אימון. בנובמבר אותה שנה הצטרף לאולימפיה מילאנו. לואוו-קברו היה חבר בסגל נבחרות צרפת הצעירות. ב-2014 השתתף עם הנבחרת באליפות אירופה עד גיל 20 שהתקיימה ביוון וסיים עמה במקום השמיני. ב-2015 סיים עם הנבחרת עד גיל 20 במקום הרביעי באליפות אירופה שהתקיימה באיטליה. הוא רשם באליפות ממוצע של 11.6 נקודות ו-4.9 ריבאונדים למשחק. מדיה וקבצים בנושא טימותי לואוו-קברו בוויקישיתוף טימותי לואוו-קברו, ברשת החברתית אקס (טוויטר) טימותי לואוו-קברו, ברשת החברתית אינסטגרם פרופיל, באתר Basketball-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר הליגה האדריאטית פרופיל, באתר הליגה הצרפתית PRO B TIMOTHÉ LUWAWU-CABARROT SE PRÉSENTE À LA DRAFT, אתר bebasket.fr‏, 28 במרץ 2015 טימותי לואוו-קברו, באתר ל'אקיפ כרמלו אנתוני עובר להוקס תמורת דניס שרודר וינופה באופן מיידי, באתר וואלה, 19 ביולי 2018 לואוו-קברו מועבר בטרייד לשיקגו, באתר הקבוצה, 1 בפברואר 2019 טימותי לואוו-קברו באתר האליפות